google/wiki40b huggingface dataset:
Aurland

Tusenårssted

Kommunens tusenårssted er plassen hvor den gamle stavkirken sto, på Rygg. Dette ligger sentralt i Aurlandsvangen. Et sentralt landskapselement i Aurlandsdalen er Aurlandselvi som er en berømt sjøaureelv, spesielt pga stor gjennomsnittlig fangstvekt.

Severdigheter

Undredal stavkirke er en enskipet stavkirke (langkirke) med sadeltak som ligger i den lille bygda Undredal.
Den har kun 40 sitteplasser og er den minste stavkirken i Skandinavia som fortsatt er i bruk.

Kjente aurlendinger

Absalon Pedersson Beyer, også kalt magister Absalon (født 1528, død 9. april 1575), var en norsk prest, historiker, forfatter og lærer. Han ble født i Aurland og døde i Bergen. Beyer var en av Bergens mest sentrale humanister. Som førstegenerasjons luthersk skolert teolog bidro han sterkt til den åndelige reformasjonen i Norge.
Per Sivle (født 6. april 1857 i Flåm, død 6. september 1904 i Kristiania) var en norsk forfatter, lyriker og journalist. Han ble født i Flåm i Aurland kommune I Sogn og Fjordane, men vokste opp ved Stalheim. 
Per Sivles forfatterskap var folkelig, og hadde et tydelig politisk og nasjonalt innhold.
Nils Gregoriussen Tveranger (født 14. februar 1874 i Solund, død 13. juli 1953 i Aurland) var en skomaker i Aurland. Dro som trettenåring i 1887 til Amerika med sin far for å lære seg skomakeryrket. Kom som 20 åring til Aurland i 1894.  Han kom hjem fra Amerika med kunnskap om hvordan en laget mokasiner, og startet med skoproduksjon på basis av den amerikanske modellen, som her hjemme går under navnet Aurlandssko. Tveranger hadde 15 mann i arbeid på verkstedet. På det meste ga produksjonen av den spesielle skoen arbeid til 90 personer i Aurland.

Dialekt

Kvinne 19 år, stedsnavn nevnes ikke
Problemer med å lytte til denne filen? Se Hjelp:Multimedia.
Kvinne 19 år, stedsnavn nevnes
Problemer med å lytte til denne filen? Se Hjelp:Multimedia.
Villa Godi

Kilder

Palladio, Andrea (2002). I Quattro Libri dell'Architettura (Engelsk oversettelse av Robert Tavernor og Richard Schofield utg.). Cambridge Massachusetts, London. ISBN 0-262-66133-0.
Rybczynski, Witold (2003). The Perfect House. London: Scribner. s. 1–10. ISBN 0-7432-2139-7.
Nabawan

Historie

I 1957 ble det opprettet administrasjonskontor i landsbyen Pensiangan, underlagt Interior Residency Administration i Keningau i Britisk Nord-Borneo. Den 1. januar 1964 ble Pensiangan opprettet som et malaysisk distrikt, og i 1974 ble administrasjonen flyttet til Nabawan. I desember 2004 endret distriktet navn fra Pensiangan til Nabawan.

Byen

Byen Nabawan ligger helt nord i distriktet, 110 kilometer øst for Kota Kinabalu, og har 576 innbyggere, hvorav 76 prosent er tilhørende murut-folket.
This is Metal

This is Metal er en heavy metal-musikkfestival som arrangeres i Stavanger.

Historie

This is Metal ble startet av Arne Ording, Aleksander Hakestad, Aleksander Holm og Ketil Espenæs som et prosjekt for å øke bevissthet for heavy metal i Stavanger. De bestemte seg da for å starte en musikkfestival.
Den første This is Metal-festivalen gikk av stabelen den 10. januar 2009 og hadde over 300 besøkende. Det var tre band som spilte på første festival og disse var Caerimonium, ZeroZonic og K[nine] som alle er velkjente band i området.
This is Metal har som mål å bli en festival som kan drives uten offentlig støtte.
Chiasognathus granti

Utseende

En middelsstor til stor (33-85 millimeter), langbeint hjortebille. Kroppen er kort og bred, med mørk metallglans. Pronotum har en pigg ved bakhjørnet og er mer eller mindre tynt kledt med lyse, ull-aktige hår. Beina er slanke, leggene (tibiae) med spisse torner. Hos denne arten er hannes kjever ofte er lengre enn resten av kroppen. Kjevene er lange og tynne, nedbøyde omtrent midt på og innoverbøyde ytterst. Innerkanten er fint tannet, i tillegg er det på hver kjeve en rett, spiss og ganske lang utvekst på undersiden. Hodet er forholdsvis lite, antennene har et langt, tynt skaft. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Pronotum er bredere enn langt, omtrent klokkeformet, med spisst uttrukne bakhjørner. Dekkvingene er nokså korte og brede, uten punktrekker. Beina er nokså lange, spesielt frambeina.
Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

Levevis

Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne. I alle fall hannene av C. granti kan lage påfallende lyd ved stridulering.
Larvene lever i jorda der de eter røtter.

Utbredelse

Arten er bare kjent fra Chile og det vestlige Argentina.
Tallerkenmagasin

Et tallerkenmagasin er en type magasin for skytevåpen der patronene ligger flatt i en ring over låsekassen. Slike magasiner ble brukt på en del lette maskingevær fra slutten av 1800-tallet og til midten av 1900-tallet. Tallerkenmagasiner skiller seg fra trommelmagasiner, det patronene ligger parallelt med aksen i magasinet.
Tallerkenmagasinet ble første gang utviklet for gatling maskingevær i 1872 av Lewis Broadwell, en ansatt ved Galtling-fabrikken. Magasinet lades som et trommelmagasin ved at den ene siden åpnes som et lokk og fylles med patroner med prosjektilet inn mot sentrum av magasinet. Patronene kan være stablet i ett eller flere lag. Denne typen magasin ble benyttet på lewis maskingevær og tallrike kopier av denne, noen varianter av bren maskingevær, det sovjetiske Degtyarev maskingevær og den amerikanske American-180 maskinpistol i .22 LR. Et uvanlig tallerkenmagasin ble brukt på den japanske type 89 maskingevær som ble ladet med to «kvarte» kakestykkeformede magasiner som hver hadde plass til 9 stykk 5-patrons laderammer av samme type som ble brukt i infanterigeværet type 99 rifle.
Cyclocephala castanea

Utseende

En middelsstor (18-25 millimeter), oval, blankt, gulbrun hornbille.  Hode, pronotum og bein er brune, dekkvingene lyst gulbrune. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i det nordlige Sør-Amerika (Colombia, Venezuela, Guyana, Surinam og Brasil).
Tetroreopsis

Utseende

Middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.

Levevis

Som de fleste andre trebukker borer larvene i ved.

Utbredelse

Arten lever i Queensland, Australia.
King Abdullah University of Science and Technology

King Abdullah University of Science and Technology (KAUST) er et universitet i Saudi-Arabia som ble åpnet av kong Abdullah bin Abdul Aziz al-Saud 23. september 2009. Første spadestikk ble tatt under en seremoni 21. oktober 2007. Målet med universitetet er å fremme forskning og vitenskap i Saudi-Arabia og verden rundt. Saudi-Arabias konge, Abdullah bin Abdul Aziz al-Saud, beordret i 2006 landets oljeselskap, Aramco, å bygge universitetet som ligger ved fiskerlandsbyen Thuwal, nær storbyen Jidda, ved landets vestkyst.
KAUST blir den første høyskolen i Saudi-Arabia hvor kvinner og menn går på samme skole. Undervisningen skal foregå etter vestlig modell, og det religiøse politi skal ikke ha adgang til skolen.
Hekataios av Miletos

Verker

Ges periodos («Reiser rundt Jorden», eller «Undersøkelse av verden»), skrevet i to bøker, er blitt tilskrevet Hekataios. Hver bok er organisert i periplus, et latinsk begrep fra greske περίπλους periplous, bokstavelig «en rundseiling», et punkt for punkt undersøkelse av kysten. En, om Europa, er i hovedsakelig en periplus av Middelhavet, beskrivelser av hver region etter hverandre, og strekker seg så langt nord som til Skytia. Den andre boken er om Asia og arrangert på lignende vis til Periplus Maris Erythraei (om Rødehavet, inkludert Indiahavet og Persiagulfen) hvor en tekstversjon fra 100-tallet e.Kr. har overlevd. 
Hekataios beskrev landene og innbyggerne i den kjente verden, redegjørelsen av Egypt er særlig omfattende, og de beskrivelsene ble fulgt av et kart, basert på Anaximanders kart av jorden som han korrigerte og forstørret. Verket har kun overlevd i rundt 374 tekstfragmenter, og hvor flertallet av disse er sitater fra det geografiske leksikonet Ethnika som ble sammenstilt av Stephanos fra Bysants.
Den andre kjente verket av Hekataios var Genealogiai, en rasjonell, systematisert redegjørelse av grekernes tradisjoner og myter, og var et brudd med den episke mytetradisjonen. Dette verket er bevart i kun noen få tekstfragmenter, akkurat nok til vise hva som har gått tapt.

Skeptisisme

Hekataios' tekster, særlig Genealogiai, viser en markant skepsis til for muntlig historiefortelling, og åpner med hans program: «Hekataios av Miletos snakker således: «Jeg skriver hva jeg tror er sant, for de historiene som grekerne forteller er, i min mening, latterlige og utallig.»
Herodotos (II, 143) forteller om et besøk som Hekataios gjorde til et egyptisk tempel ved Teben. Prestene viste Hekataios en rekke av statuer i tempelets indre helligdom, hver av dem etter sigende satt opp av ypperstepresten for hver generasjon. Hekataios, sier Herodotos, hadde sett det samme skue, etter å ha nevnt at han hadde sporet sin egen avstamming gjennom seksten generasjoner og ned til en gud. Egypterne sammenlignet hans genealogi med deres egen slik den var nedtegnet av statuene; siden generasjonene av deres yppersteprester hadde nummerert trehundre og førtifem, alle dødelige menn, nektet de å tro Hekataios' påstand om nedstamming fra en gud. Historikeren James Shotwell har ment at dette møtet med Egypts oldtid hadde en avgjørende innflytelse på Hekataios' skeptisisme: han innså at den muntlige historie ikke var til å stole på.
Han var antagelig den første logografen som forsøkte å skive seriøs historie på prosa og benytte en kritisk metode for å skille myter fra historisk fakta, skjønt han aksepterte Homer og andre poeter som pålitelige autoriteter. Herodotos, som i det minste en gang motsier hans uttalelser, er i gjeld til Hekataios for konseptet med prosahistorie.
Jytte Abildstrøm

«Jytte Abildstrøms Teater»

Abildstrøm fattet interesse for dukketeater under et besøk i England i 1962. I 1964 etablerte hun «Jytte Abildstrøm Børneteater» i København. I 1967 begynte hun parallelt en karriere som revyartist, og på slutten av 1960-tallet fikk hun base i lokalet som kalles «Riddersalen» på Frederiksberg like utenfor København. Teaterkompaniet hennes forble i Riddersalen i de påfølgende tiårene, og etter at hun trakk seg tilbake fra stillingen som teatersjef, beholdt teateret navnet «Riddersalen – Jytte Abildstrøms Teater».
Innen dukketeateret har hun vært særlig inspirert av asiatiske figurteatertradisjoner. Hun har blant annet inkorporert elementer av skyggeteater i sine produksjoner.
Jytte Abildstrøm pensjonerte seg fra direktørstillingen i «Jytte Abildstrøms Teater» i 2010, etter 40 år ved roret.

Privatliv

I 1961 giftet hun seg med Søren Mygind, som hun har sønnene Lars og Peter Mygind med.

Miljøengasjement

Hun holder foredrag og er en aktiv miljøforkjemper.
Undergrunnslegende

Undergrunnslegende er et musikkalbum med Nils m/Skils, utgitt i 2010.
Basso ostinato

Basso ostinato er en musikalsk spillemåte basert på en ostinato, dvs at en basslinje eller et harmonisk skjema repeteres og fungerer som grunnmotiv for et musikkstykke.
Basso ostinato oppsto på slutten av 1500-tallet, omtrent samtidig med den nye barokkmusikken, og ble en mye brukt spillemåte i perioden. I barokken, også kalt «generalbassens tidsalder», er det bass-stemmen som danner det harmoniske fundamentet. Slik dagens akkordbesifrede akkompagnement angir et musikkstykkes harmoniske forløp, hadde en besifret bass-stemme den samme funksjonen i barokken.
Hele den musikalske handlingen var grunnlagt på bassen ved at det sterkt regulerte forløpet som basso ostinato-teknikken gav bass-stemmen, gjorde at melodistemmen kunne bevege seg med større frihet. Komposisjoner med basso ostinato i bunn er ofte nærmest variasjonsstykker.
Bot

En bot er en straffereaksjon der den siktede pålegges å betale et bestemt beløp til det offentlige.
Bøter er Norges mest brukte straffemetode, og kan pådømmes både av retten og ilegges av påtalemyndigheten (sistnevnte som et forelegg). Av 312 281 straffereaksjoner i Norge i 2009 utgjorde de forenklede foreleggene 234 032, foreleggene 55 393 og bøter ved dom 2 235. Til sammenligning var antallet reaksjoner i form av ubetinget fengsel 7 717.
De fleste småsaker i Norge blir avgjort uten rettergang og dom ved at den skyldige vedtar et forelegg. I et forelegg blir det også vedtatt en subsidiær fengselsstraff, som den bøtelagte må sone dersom han eller hun ikke har mulighet til å betale boten. Hvis den siktede hevder seg uskyldig kan han eller hun nekte å vedta forelegget, og saken må da inn for retten. Et vedtatt forelegg har samme virkning som en dom.
En bot må ikke forveksles med et gebyr, da sistnevnte formelt sett ikke regnes som straff. Gebyrer brukes i de minst alvorlige lovbruddene, som for eksempel feilparkering, overlasting av kjøretøy og enkelte andre mindre brudd på vegtrafikkloven.
Everything Is Illuminated

Handling

En ung amerikansk jødisk samler gir seg ut for å finne den kvinnen som reddet hans farfar i en liten ukrainsk by som ble jevnet med jorden ved nazistenes invasjon. Som veiviser benytter han en sur ukrainsk gubbe og hans sønnesønn, en gutt som har en sterk pasjon for den amerikanske popkulturen, men ikke er særlig dyktig i engelsk. Reisen blir seinere en mer og mer meningsfull reise der alle personer kommer i kontakt med sine røtter.
Georgisme

Georgisme er et filosofisk og økonomisk teorisett som er oppkalt etter Henry George (1839–1897). De økonomiske teoriene går ut på at selv om alle eier det de skaper, så tilhører jordareal og alt annet i naturen alle mennesker. George utredet dette spørsmålet i sitt hovedverk Progress and Poverty]. 
Georgistene argumenterer for at all avkastning og leier som kommer direkte fra jordareal, kringkastingskonsesjoner, mineralutvinningsretter, fiskekvoter og lignende skal gå til samfunnet i stedet for den nominelle eieren. Slik inntekter er det ingen som har arbeidet for å få. Av inntektene til «naturlige monopoler» skal en høy andel gå til fellesskapet. Til gjengjeld skal det ikke ilegges andre skatter eller økonomiske reguleringer. I praksis vil dette si å innføre en høy skatt på grunnrente. Dette vil ikke føre til noen endringer i markedsverdien på leie av land. Grunnene til dette ble først forklart av Adam Smith.

Varianter av georgisme

De fleste tidlige georgistiske gruppene kalte seg Single Taxers, noe som på norsk vil være enkeltskatt-tilhengere. George så på dette som en riktig beskrivelse av gruppenes politiske mål. Målet var å erstatte alle typer skattlegging med en skatt på grunnrente. Senere grupper inspirert av Henry George finner man i miljøverngrupper og blant folk med interesse for økonomi.
I et økonomisk klima med høye skatter og politisk stabilitet, er det vanskelig å få innført grunnrenteskatt på en rask måte. Georgisme har litt et mer generelt begrep som tar opp i seg også små endringer i retning av idealet om at alle typer skatter skal erstattes med en enkel grunnrenteskatt. 
Enkelte georgister er ikke fornøyd med ordet «georgisme». Etter hvert er Henry George lite kjent. Prinsippene var tenkt på før ham, og ismer oppkalt etter en enkelt person har mistet popularitet. Noen bruker begrepet «geoisme». Begrepene avspeiler også ulike vinklinger, men alle retnngene er enige om at grunnrenter skal skattlegges. Flere har tanker om en borgerlønn, der alle statsborgere av et land mottar sin del av inntektene skaten har for å selge eller leie bort naturressurser.

Forgjengere

Ligningende tanker har tidligere blitt uttrykt av bl.a.:
William Ogilvie, Adam Smith, John Stuart Mill, John Locke, William Penn, Benjamin Franklin, Thomas Paine og Thomas Jefferson.

Kjente georgister

Lev Tolstoj, Sun Yat Sen, David Lloyd George, Winston Churchill, George Grey, Walter Burley Griffin, Clarence Darrow, Mark Twain og Albert Jay Nock.
Angeln

Angeln (tysk: Angeln; dansk: Angel, latin: Anglia) er et landskap i den nordligste delen av Schleswig-Holstein i Nord-Tyskland. Det ligger mellom Flensburgfjorden og Slien. Den er en smal halvøy innenfor den større danske halvøya Jylland i Sydslesvig i den nordlige delen av den tyske delstaten Schleswig-Holstein, som fortsette i Kielbukta. Det er adskilt fra nabohalvøya Schwansen (dansk: Svans eller Svansø) ved innløpet Slien (eller Schlei) og den danske øya Als ved Flensburgfjorden. Hvorvidt oldtidens Angeln bekreftet disse grensene eller ikke er usikkert. Det kan imidlertid ha vært langt større, men de gamle kilder er hovedsakelig i overensstemmelse med hva som omfatter området til det moderne Angeln.
Angeln har en betydning langt utenfor dets nåværende lille område ved at det er antatt å ha vært det opprinnelige opphavsområdet til angelerne, germanske innvandrere til sentrale og nordlige England og East Anglia. Denne migrasjonen førte til at deres nye hjemland til sist ble oppkalt etter dem, fra hvor navnet England er avledet. Både England og det engelske språk er således til sist avledet sine navn og betegnelser fra angelerne og Angeln.
Etter år 600 innvandret mange jyder og andre dansker til Angelnhalvøya, noe som fremdeles fremgår av mange lokale stedsnavn, med endelser som -by og -rup. Omkring 1800 ble det ennå snakket dansk i Slien, og det bor fremdeles en større dansktalende minoritet i Angeln.

Navn

Navnet til angelerne er antatt å være avledet fra navnet til det området som de bodde i, Angeln. Sistnevnte har formet hypotesen å ha sin opprinnelse i det germanske rotordet for «smal, trang, snever» (sammenlign med germanske eng, «smal») i betydningen «smalt [vann]», det vil si utløpet på fjorden Slien; rotordet vil være angh, «tett». En annen teori er at det betyr «krok» som i agning, «å sette agn på krok», eller som i norrøne ǫngull, bokmål «angel», nynorsk «ongel», «fiskekrok». Julius Pokorny, en lingvist fra Østerrike, avledet det fra *ang-, «kurve, bøyning», jf. ankel.
Ordet «angel» i engelsk språk har to kilder, angler og angling som fram til tidlig på 1800-tallet var en fiskekrok. Det kom inn i språk i angelsaksisk tid, basert på germanske *angg- (kilde til også tyske angel, «fiskekrok»). Den andre kilden er den nevnte fiskekrok-lignende området Angeln, som de kalte Angul, og således refererte til seg selv som angles, angelere. Med innvandringen til England brakte de ordet med seg, for både språket de snakket og om seg selv, hvilket ble til engelsk og englendere.
Angelerne var en del av stammegrupperingen ingvæonerne som hevdet nedstamming fra den legendariske stamfaren og fruktbarhetsguden Yngve, i norrøn mytologi kjent som Frøy. Nevnte Julius Pokorny pekte på mulig bruk av denne etymologiske rotordet i andre oldtidsnavn, slik som det norske stedsnavnet Hardanger og den germanske stammen angrivariere (latin: Angrivarii).
Louis Tsatoumas

Karriere som junior

Tsatoumas deltok i ungdoms-VM i friidrett 1999, som ble arrangert i Bydgoszcz i Polen. Der hoppet han 7,54 meter, og kom på fjerdeplass, 5 cm unna bronsemedaljen som gikk til Nicolaas Grimbeeck. 
Han fikk gull både i junior-EM i friidrett 2001 og U23-EM i friidrett 2003. I U23-EM hoppet han 8,24 meter.

Karriere som senior

På nasjonalt nivå har han en lang rekke greske mesterskapstitler. Utendørs ble han juniormester i 2001, og han vant gull som senior i 2003, 2004, 2005, 2006 og 2008. Innendørs har han vunnet gull i 2004, 2005, 2006, 2007, 2008 og 2011.
Han deltok i sitt første VM som senior ved VM i friidrett 2003 i Paris. Han gikk til finalen med 8,00 meter i kvalifiseringen, men greide bare 7,72 i finalen, og endte på 12.-plass. Dwight Phillips vant gull, med 8,32 meter. Ved IAAF World Athletics Final i september kom han på 8.-plass. 
I 2004 deltok han både ved VM i friidrett innendørs 2004 og sommer-OL 2004, men ble slått ut i kvalifiseringen i begge disse mesterskapene. Videre deltok han ved EM i friidrett innendørs 2005 i Madrid, og hadde lengst hopp i kvalifiseringen, men fikk ingen tellende i lengde finalen. 
Tsatoumas nådde finalen både ved VM innendørs 2006 i Moskva og EM 2006 i Göteborg. Ved innendørs-VM hoppet han over 8 meter både i kvalifiseringen og finalen, og endte på fjerdeplass med 8,10 meter. I EM-finalen greide han bare 7,84 meter, mens han hoppet 8,09 i kvalifiseringen. Han endte på 8.-plass i finalen. I september fikk han bronse ved IAAF World Athletics Final i Stuttgart. 
I 2007 var innendørs-EM i Birmingham den store internasjonale konkurransen. Her hoppet han lengst i kvalifiseringsrunden, med 8,09 meter. I finalen slo Andrew Howe til med ny italiensk rekord på 8,30, og vant gullet, foran Tsatoumas som hoppet 8,02. Året etter deltok han ved VM innendørs i Valencia, men ble slått ut i kvalifiseringen. Han ble også kvalifisert til sommer-OL 2008, der han nådde finalen, men fikk ingen tellende lengde i finalen. 
Ved EM i friidrett innendørs 2009 ble han slått ut i kvalifiseringsrunden, med 7,79 meter. I begynnelsen av juli fikk han bronse i lengde ved Middelhavslekene 2009, slått av hhv. Salim Sdiri og Yahya Berrabah. I august fikk han 11.-plass ved VM i friidrett 2009, med 7,59 meter, mot 8,01 meter i kvalifiseringsrunden. Også ved EM i friidrett 2010 nådde han finalen, og hoppet der 8,09 meter, sesongbestenotering for hans del, og endte på sjetteplass. 
I februar 2011 vant han Sparkassen Cup i Stuttgart, med 8,08 meter, foran Kafétien Gomis. Han ble også gresk mester innendørs, med ny gresk rekord på 8,21. Men i de store mesterskapene dette året ble det ingen finaleplass, verken ved EM i friidrett innendørs 2011 eller VM i friidrett 2011. 
Ved VM i friidrett innendørs 2012 i Istanbul kom han på sjetteplass i finalen.
Joachim II av Brandenburg

Liv og virke

Joachim IIs regjeringstid innledet en ny epoke i Brandenburg. Dette gjaldt fremfor alt innføringen av reformasjonen i 1539. Joachim hadde opplevd kirkesplittelsen som en realitet innen sin egen slekt. Fra sin fars og sin onkels side ble han trukket i katolsk retning. Faren var Joachim I, og hadde ikke sluttet seg til reformasjonen; farens bror var kardinal Albrecht III av Brandenburg, erkebiskop av Mainz og av Magdeburg. Men gjennom hans mor Elisabeth av Danmark, Norge og Sverige, trakk det mot det lutherske. En annen onkel Albrecht var hertugen av Preussen, og han hadde innført reformasjonen i Preussen allerede i 1526. Denne spenningen kan kanskje forklare hvorfor Joachim II etter sin egen konversjon var blant de mer moderate lutheranere og f.eks. ikke sluttet seg til Det schmalkaldiske forbund. 
Joachim II førte et overdådig hoff og bedrev en aktiv byggevirksomhet, slik at Brandenburg ble nedtynget av gjeld i hans regjeringstid.
Enes

Utseende

Middelsstore, mørkt brunlige trebukker med lange antenner. Pronotum er omtrent så langt som bredt med en liten pigg midt på hver side, ofte innsnevret bak denne. Dekkvingene er nokså parallellsidige.

Levevis

Larvene lever i død ved.

Utbredelse

Slekten er utbredt i Sørøst-Asia, fra Filippinene i vest til Aruøyene i øst, dessuten én art i Australia.
Sentermenigheten

Sentermenigheten er en menighet i Asker som ble grunnlagt i 1994. Menigheten er en flergenerasjonsmenighet bestående av mennesker i alle aldre og fra forskjellige kulturer. Gudstjeneste arrangeres søndager kl. 11:00, og parallelt med gudstjenesten holdes søndagsskole. I januar 2014 tilsluttet Sentermenigheten seg pinsebevegelsen. 
Per 2014 holder menigheten til i Solbråveien 49. Menighetssenteret inneholder hovedsal med plass til 600-700 mennesker, kafeteria med storkjøkken, undervisnings- og grupperom i forskjellige størrelser og kontoravdeling. 
Sentermenigheten driver misjonsarbeid i flere land, og et større bistandsarbeid gjennom Skap en forandring, som ble etablert i 2002.